**Banbury** er en markedsby i distriktet Cherwell i Oxfordshire, England. Byen ligger 103 km nordvest for London, 61 km sørøst for Birmingham, 43 km sør for Coventry og 34 km nord-nordvest for administrasjonsbyen Oxford. Elven Cherwell renner gjennom byen. Banburys urbane område, inkludert omliggende grender og landsbyer, hadde en befolkning på 46 853 innbyggere ved folketellingen i 2011.

Banbury er i dag et betydelig kommersielt senter for handelen i det omliggende området, som i stor grad er ruralt. De gode kommunikasjonsmulighetene er forsterket ytterligere gjennom motorveien M40 som går like ved Banbury. Banburys hovedindustrier er framstilling av bildeler, elektroniske varer, plast, matvarer og trykkerier. I Banbury er Douwe Egberts lokalisert, verdens største fasilitet for kaffeprosessing, bygget i 1964. Byen er kjent for Banbury-kaker, tilsvarende som Eccles-kaker, men oval i formen. Siden juli 2000 har Banbury vært vert for en unik samling av tradisjonelle lekedyr fra hele Storbritannia ved den årlige *Banbury Hobby Horse Festival*, en festival for folk som kler seg ut i dyreantrekk, helst hest, og innebærer karnevallignende opptog.

Historie
--------

I romersk tid lå det en villa i Wykham Park rett ved byen. Det er ikke funnet noen andre romersk bosetninger i eller ved byen, som vokste fram i angelsaksisk tid. Den kom deretter under sterk norrøn innflytelse. I løpet av senmiddelalderen vokste den sterkt på grunn av omfattende ullproduksjon.

I 1135 ble Banbury Castle bygget av biskopen av Lincoln. Det var i bruk inntil borgerkrigen på 1600-tallet, da det ble beleiret. På grunn av nærheten til Oxford var Banbury offisielt en rojalistiske by, men innbyggerne var kjent som strenge puritanere. Etter krigen ble festningen revet.

Banbury forble en landsens markedsby inntil Oxfordkanalen ble konstruert i 1790. Den bidro til stor vekst, og senere ble dette forsterket av jernbanen, som kom i 1850.

Referanser
----------

1. ↑  «Area: Banbury (Parish): Population Density, 2011 (QS102EW)» Arkivert 17. oktober 2015 hos Wayback Machine.. Neighbourhood Statistics. *Office for National Statistics*.
2. ↑  «Banbury Hobby Horse Festival» Arkivert 3. oktober 2016 hos Wayback Machine. offisielt nettsted
3. ↑  «Banbury Hobby Horse Festival», *YouTube*, video av opptoget i juni 2011

Litteratur
----------

* Clark, Ted (1992): *Banbury History and Guide*. Stroud: Sutton Publishing. ISBN 0-7509-0214-0.
* Compton, Hugh J. (1976): *The Oxford Canal*. Newton Abbot: David & Charles, ISBN 0-7153-7238-6, s. 25, 37, 39.
* Crossley, Alan, red. et al. (1972): *A History of the County of Oxford. Victoria County History. 10: Banbury Hundred*. London: Oxford University Press for the Institute of Historical Research. ISBN 978-0-19722-728-2.
* Potts, William; Clark, Edward T. ([1958] 1978): *History of Banbury: Story of the Development of a Country Town*, revi. utg. Banbury: Gulliver Press. ISBN 0-906428-00-9.
* Sherwood, Jennifer; Pevsner, Nikolaus (1974): *Oxfordshire. The Buildings of England*. Harmondsworth: Penguin Books, ISBN 0-14-071045-0, s. 435–444

Eksterne lenker
---------------

* Offisielt nettsted Rediger på Wikidata

* (en) Banbury – kategori av bilder, video eller lyd på Commons Rediger på Wikidata
* Banbury Town Council
* «Banbury» i *Domesday Book*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** LCCN **·** SUDOC **·** GeoNames **·** MusicBrainz
 |